Formulár k prípravným trhovým konzultáciám na predmet zákazky

**„Informačný systém Reverse 112 – varovanie obyvateľstva prostredníctvom CellBroadcast“**

1. Všeobecné informácie o hospodárskom subjekte

|  |  |
| --- | --- |
| Názov hospodárskeho subjektu |  |
| Sídlo alebo miesto podnikania |  |
| Právna forma |  |
| IČO |  |
| IČ DPH |  |
| Meno a priezvisko, titul osoby/osôb oprávnenej/ oprávnených zastupovať hospodársky subjekt na prípravných trhových konzultáciách |  |
| Telefón |  |
| Emailová adresa |  |
| Účastník týmto dáva súhlas na vyhotovenie a spracovanie video a audio záznamov z prípravných trhových konzultácií  Dátum a podpis |  |

1. **Predbežná trhová konzultácia – otázky**

Verejný obstarávateľ Ministerstvo vnútra Slovenskej republiky (MVSR) pripravuje verejné obstarávanie na Elektronické komunikačné služby pevnej siete.

Verejný obstarávateľ chce práve využitím prípravných trhových konzultácií (ďalej ako „**PTK**“) prispieť k vyššej transparentnosti nákupov, podporiť hospodársku súťaž a informovať hospodárske subjekty o plánovanom verejnom obstarávaní. Realizácia prípravných trhových konzultácií v súlade s § 25 zákona č. 343/2015 Z.z. o verejnom obstarávaní a o zmene a doplnení niektorých zákonov (ďalej ako „zákon o verejnom obstarávaní“) umožňuje verejnému obstarávateľovi

* získanie odborného názoru,
* identifikovať, čo ponúka trh a čo predstavuje prípadnú alternatívu predstavám verejného obstarávateľa o predmete zákazky,
* zadefinovanie vhodných a relevantných podmienok účasti vo vzťahu k predmetu zákazky a obchodných podmienok, ktoré umožnia podanie ponuky všetkým vhodným dodávateľom
* spracovať predmet zákazky v zmysle § 42 zákona o verejnom obstarávaní jednoznačne, úplne a nestranne
* identifikovať vhodný postup verejného obstarávania v nadväznosti k predmetu zákazky

Verejný obstarávateľ v dokumente „Príloha č. 2 Návrh opisu predmetu zákazky pre PTK“ predkladá základný opis predmetu zákazky, ktorého účelom je poskytnúť hospodárskym subjektom zvažujúcim účasť na PTK základné informácie o predmete zákazky a o potrebách verejného obstarávateľa na nasledujúce obdobie.

**Otázky, na ktoré by verejný obstarávateľ chcel získať odpovede**

1. Považuje účastník PTK dokument (Príloha č.2 – Návrh opisu predmetu zákazky), ktorý poskytol verejný obstarávateľ, za dostatočný, určitý a zrozumiteľný z pohľadu jednoznačného definovania predmetu zákazky, požiadaviek na predmet zákazky a zabezpečenia čestnej hospodárskej súťaže, ktorý bude umožňovať predloženie kvalifikovanej ponuky?
2. Ak nie, prosím, uveďte dôvody a návrhy na doplnenie opisu predmetu zákazky, resp. identifikovanie prekážok, pre ktoré na základe poskytnutého opisu nie je možné predložiť kvalifikovanú ponuku.
3. Aké iné informácie/dokumenty nad rámec poskytnutých dokumentov potrebuje hospodársky subjekt vedieť a poznať pre riadne ocenenie predmetu zákazky okrem súťažných podkladov, podmienok účasti, kritéria na vyhodnotenie ponúk a návrh zmluvných podmienok, ktoré budú súčasťou súťažných podkladov)?
4. Identifikovali ste nejakú časť alebo informáciu v podkladoch, ktorá by Vám bezdôvodne bránila v účasti alebo túto účasť neprimerane sťažila? Ak áno, uveďte ktorá časť to je a ako ju navrhujete upraviť.
5. Z hľadiska realizácie predmetu zákazky, ktorú časť plnenia predmetu zákazky považuje účastník PTK za najrizikovejšiu vo vzťahu k rozsahu a kvalite požadovaných služieb a zadefinovaným požiadavkám. Ak účastník PTK identifikuje takéto riziko, pomenuje a popíše riziko, určí jeho mieru a navrhne opatrenia na elimináciu vo vzťahu k pripravovanej zákazke.
6. Sú podľa názoru účastníka PTK v dostatočnej miere a rozsahu identifikované požiadavky na predmet zákazky v rámci prílohy č. 2 Návrh opisu predmetu zákazky pre takýto typ zákazky?
7. Bude účastník PTK plniť (poskytnúť) predmet zákazky sám, alebo predpokladá využitie subdodávateľov, resp. by vytvoril skupinu dodávateľov? Ak áno, v akom rozsahu, resp. pre ktoré časti predmetu zákazky?
8. Odporučil by účastník PTK rozdelenie predmetu zákazky na viaceré časti podľa § 28 zákona o verejnom obstarávaní?
9. Verejný obstarávateľ zvažuje uplatnenie podmienok účasti podľa § 34 ods. 1 písm. a) (referencie) a g) (požiadavky na expertov) zákona o verejnom obstarávaní. Navrhuje účastník PTK ich rozšírenie? Aké konkrétne podmienky účasti by účastník PTK považoval za diskriminujúce?
10. V prípade, ak by verejný obstarávateľ uvažoval o aplikovaní iného kritéria na vyhodnotenie ponúk ako je najnižšia cena, aké iné kritérium odlišné od ceny považuje účastník PTK za vhodné / primerané?
11. Aká súčinnosť by sa vyžadovala pri poskytovaní predmetu zákazky zo strany verejného obstarávateľa?